Rubriiki toetab
- Kindlustus on nüüd palju iiziklikum
- Võta iizilt!
Jalgratturi osalusel liiklusõnnetusi juhtus Harjumaal 2022. aastal 157, milles sai viga 147 inimest. Võrreldes aasta varasemaga juhtus õnnetusi 11 protsenti vähem. Kõikidest kannatanutega liiklusõnnetustest moodustasid jalgratturi osalusel õnnetused 12 protsenti. Rohkem õnnetusi juhtus esmaspäeviti, kolmapäeviti ja reedeti ning ajaliselt kella 19 paiku, kirjutab politsei sotsiaalmeedias.
Õnnetustest moodustasid rohkem kui poole juhtumid, kus juht kaotas kontrolli ratta üle ja kukkus. Kaheksal juhul on „kohtutud“ teise jalgratturiga ja kolmel juhul sõidetud otsa jalakäijale. 12 protsenti jalgratturitest olid eelnevalt tarvitanud alkoholi.
Jalgratturite ja mootorsõidukite kohtumistest on ohukohaks pöörded, suurem osa on autojuhtide eksimused, kes ei anna pöördel jalgratturile teed. Aga on ka olnud juhtumeid, kus samas olukorras on süüdlaseks pooleks jalgrattur, sest pole sõiduteed ületades hoogu maha võtnud.